सिख इतिहास और संस्कार सीख रहे बच्चे
धनबाद|दस्तार कैसेबांधते हैं, पोशाक पहनने का तरीका क्या है। अरदास कैसे की जाती है। हुक्मनामा क्या है। सिख समुदाय के लगभग तीन सौ बच्चे सिख परंपरा, संस्कृति से रू-ब-रू हो रहे हैं। बड़ा गुरुद्वारा बैंक मोड़ में आयोजित गुरमति ट्रेनिंग कैंप में लुधियाना से आए स्टडी सर्कल के प्रचारक अमरीक सिंह गुरबेक सिंह बच्चों को सीखा रहे हैं। कैंप तीन वर्ग में बांटकर 280 बच्चों को प्रशिक्षित किया जा रहा है। प्रशिक्षण कार्यक्रम का आयोजन गुरुद्वारा प्रबंधक कमेटी ने गुरु गोविंद सिंघ स्टडी सर्कल के सहयोग से किया है। कैंप में तीन अलग-अलग वर्ग में शामिल बच्चों के बीच अलग-अलग मुकाबले कराए जा रहे हैं। कैंप के अंतिम दिन पहली जनवरी को अमृत संचार का कार्यक्रम है। इस दिन प्रशिक्षण के दौरान श्रेष्ठ प्रदर्शन करने वाले बच्चों को पुरस्कृत किया जाएगा।
hin_Deva hin_Deva